กรมเจ้าท่า แจ้งเปลี่ยนเวลาการให้บริการเรือโดยสาร ข้ามฟากในแม่น้ำเจ้าพระยา
กรมเจ้าท่า แจ้งเปลี่ยนเวลาการให้บริการเรือโดยสาร ข้ามฟากในแม่น้ำเจ้าพระยานายวิทยา ยาม่วง อธิบดีกรมเจ้าท่า เปิดเผยว่า จากสถานการณ์การแพร่ระบาดของโรค COVID-19 เพิ่มมากขึ้น บริษัท สุภัทรา จำกัด ผู้ให้บริการเรือข้ามฟากสาธารณะ เส้นทางวังหลัง – ท่าพระจันทร์, ท่าวังหลัง – ท่ามหาราช, ท่าวังหลัง – ท่าช้าง และท่าช้าง - วัดระฆัง แจ้งปรับเปลี่ยนเวลาการให้บริการเรือโดยสาร ข้ามฟากให้สอดคล้องมาตรการของภาครัฐ โดยระหว่างวันจันทร์ – วันศุกร์ เปิดให้บริการเรือข้ามฟาก เส้นทางท่าวังหลัง – ท่าพระจันทร์ ให้บริการตั้งแต่เวลา 06.00 น . – 18.00 น./เส้นทางท่าวังหลัง - ท่ามหาราช ให้บริการตั้งแต่เวลา 06.00 น. – 20.00 น. /เส้นทางท่าวังหลัง - ท่าช้าง และท่าช้าง - วัดระฆัง งดให้บริการไปจนถึงวันที่ 30 เมษายน 2563 ส่วนช่วงวันเสาร์ – วันอาทิตย์ และวันหยุดนักขัตฤกษ์ เปิดให้บริการเรือข้ามฟาก เส้นทางท่าวังหลัง - ท่าพระจันทร์ ให้บริการตั้งแต่เวลา 06.00 น. – 18.00 น.กรมเจ้าท่า ขอความร่วมมือประชาชนปฏิบัติตาม มาตรการของภาครัฐอย่างเคร่งครัด โดยระหว่างใช้บริการขนส่งสาธารณะ ให้เว้นระยะห่าง 1 – 2 เมตร (Social Distancing) และสวมใส่หน้ากากอนามัย หรือหน้ากากผ้า ทุกครั้งที่ใช้บริการเรือโดยสาร